Zoologie. Symbolae Sirenologicae. 37 
eorum parva inveniuntur, pro alveolis, denticulis Jactura orbatis habui et 
in Rhytina adulta dentium incisivorum rudimenta pariter adfuisse conjeci. 
Accuratiore tamen inspectione instituta errorem intellexi et non solum fo- 
raminum laudatorum nexum cum canali infraorbitalis foraminis specilli ope 
inveni, sed adeo sulcos vasculares ad ossium intermaxillarium partem pala- 
tinam anteriorem vergentes, ipsis (foraminibus) originem debentes in ossium 
intermaxillarium apice detexi. 
Quamvis autem, observationibus cranii fragmenti animalis adulti Muser 
Academici innixus, cum Stellero (1. 1. p. 302) pro certo affirmare possim, 
Rhytinam adultam non solum molaribus, sed etiam dentibus incisivis et ca- 
ninis (igitur dentibus in universum) in maxilla superiore saltem (quam so- 
lam huc usque inspicere mihi licuit), sed verisimillime etiam in mandibula 
prorsus caruisse; minime tamen contenderem, in pullis neonatis denticulo- 
rum vestigia nulla adfuisse, quum Geoffroyus*) et Eschrichtius**) denticulo- 
rum rudimenta in pullis Balaenarum adeo invenerint. Imo adeo aspectus exci- 
surae angularis in ossium intermaxillarium apice obviae vario modo im- 
pressae et asperatae ad conjecturam invitat, in pullis Rhytinae denticulorum 
incisivorum rudimenta forsan adfuisse. Quae quidem conjectura tanto ma- 
jorem veritatis speciem prae se ferre videtur, quum excisurae angulares 
Rhytinae alveolis in Halicore dentes incisivos magnos foventibus exacte re- 
spondeant. Rhytinae autem dentes fortasse in pullis ob incrementum for- 
tiore laminae palatinae vasorumque ejus evolutione impeditum mox periere, 
$ 11. 
De ossibus nasi et narium cavitate ossea. 
(Tab. T, fig. 2 Tab. Il, fig. k, i et fig. 8.) 
Primo quidem intuitu ossa nasi in craniüi fragmento nostro prorsus deesse 

*) Annal. d. Mus. T. X, p. 364. 
&x) Isis 1841, p. 265 et p. 435 
